Pielikums

Jelgavas valstspilsētas pašvaldības domes 24.08.2023. lēmumam Nr.9/8

**NOTEIKUMI**

**“Jelgavas valstspilsētas pašvaldības dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja darba izvērtēšanas kritēriji augstākas mēneša darba algas likmes noteikšanai”**

*Izdoti saskaņā ar Valsts pārvaldes iekārtas likuma 73. panta pirmās daļas 4. punktu*

1. Noteikumi nosaka kārtību, kādā tiek izvērtēts Jelgavas valstspilsētas pašvaldības (turpmāk – pašvaldība) dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja (turpmāk – izglītības iestādes vadītājs) darbs un noteikta augstāka mēneša darba algas likme.
2. Noteikumi neattiecas uz profesionālās ievirzes sportā izglītības iestādēm.
3. Izglītības iestādes vadītāja darbu izvērtē pašvaldības iestādes “Jelgavas izglītības pārvalde” (turpmāk – Izglītības pārvalde) izveidota komisija (turpmāk – Komisija).
4. Izglītības iestādes vadītāja darbu izvērtē un augstāku mēneša darba algas likmi nosaka saskaņā ar Jelgavas valstspilsētas pašvaldības dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja darba izvērtēšanas kritērijiem (pielikumā) (turpmāk – Pielikums).
5. Komisija izvērtē izglītības iestādes vadītāja darbu iepriekšējā mācību gadā līdz kārtējā gada 31. augustam.
6. Komisija atbilstoši izglītības iestādes vadītāja darba izvērtēšanas rezultātā iegūtajiem punktiem saskaņā ar Pielikuma 2. punktu nosaka piemērojamo palielinājumu procentos, kas tiek piemērots izglītības iestādes vadītāja Ministru kabineta noteikumos noteiktajai zemākajai mēneša darba algas likmei.
7. Jelgavas valstspilsētas pašvaldības dome atbilstoši Komisijas vērtējumam nosaka izglītības iestādes vadītāja mēneša darba algas likmi laika periodam no 1. septembra līdz nākamā gada 31. augustam.

Domes priekšsēdētājs A.Rāviņš

Auza 63012461

Pielikums

Noteikumiem “Jelgavas valstspilsētas pašvaldības dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja darba novērtēšanas kritēriji augstākas mēneša darba algas likmes noteikšanai”

**Jelgavas valstspilsētas pašvaldības dibinātas vispārējās izglītības, profesionālās izglītības, interešu izglītības un profesionālās ievirzes izglītības iestādes vadītāja darba izvērtēšanas kritēriji augstākas mēneša darba algas likmes noteikšanai**

1. **Izglītības iestādes vadītāja darba izvērtēšanas kritēriji**

|  |  |  |
| --- | --- | --- |
| **Nr. p.k.** | **Kritērijs** | **Punktu skaits**  |
|  | **Izglītības iestādes vadītāja darba intensitāte un kvalitāte**  |  |
|  | Izglītības iestādē uzņemti izglītojamie ar valsts, pašvaldības pedagoģiski medicīniskās komisijas, logopēda vai psihologa atzinumu |  |
|  | līdz 4% | 2 |
|  | vairāk kā 4% | 4 |
|  | Īstenoto izglītības programmu skaits izglītības iestādē  |  |
|  | 2 līdz 3 | 1 |
|  | 4 un vairāk | 2 |
|  | Izglītības iestāde īsteno pamatizglītības programmu ar augstākiem plānotajiem rezultātiem  | 2 |
|  | Izglītības iestāde īsteno pamatizglītības programmu ar integrētu starptautiskā bakalaurāta saturu un metodiku | 2 |
|  | Izglītības programmas apguvi nodrošina citu valstu civiliedzīvotājiem |  |
|  | 1 līdz 4% | 1 |
|  | vairāk kā 4% | 2 |
|  | Izglītības iestādei ir vairākas izglītības programmu īstenošanas adreses | 2 |
|  | Mācību procesa nodrošināšanai izmanto projektā  “Izglītības iestāžu digitalizācija 7.-9. klasēm” iegādātos portatīvos datorus  | 2 |
|  | Plāno un īsteno valsts ģimnāzijas reģionālā metodiskā un pedagogu tālākizglītības centra funkcijas  | 4 |
|  | Izglītības iestāde īsteno Ekoskolu programmu | 2 |
|  | Izglītības iestāde ir Inovatīvās pieredzes skolu tīklā | 2 |
|  | Īsteno izglītojošus pasākumus/ nometnes izglītojamajiem mācību gada brīvdienās |  |
|  | 2 līdz 3 | 1 |
|  | 4 un vairāk | 2 |
|  | Organizē izglītības iestādes izglītojamo, pedagogu līdzdalību starptautiskos projektos |  |
|  | 1 līdz 2 | 1 |
|  | 3 un vairāk | 2 |
|  | Izglītojamajiem ir sasniegumi valsts un starptautiskā mērogā: |  |
|  | zinātniskās pētniecības darbu valsts konferencē | 1 |
|  | valsts olimpiādēs | 1 |
|  | starptautiskās olimpiādēs | 1 |
|  | valsts un starptautiskos konkursos, skatēs un sacensībās | 1 |
|  | Izglītības iestādes vadītājs dalās pieredzē par izglītības procesa saturisko ietvaru | 1 |
|  | Nodrošina prakses vietas profesionālo izglītības iestāžu audzēkņiem un augstskolu studentiem |  |
|  | 1 līdz 2 | 1 |
|  | 3 un vairāk | 2 |
|  | Izglītības iestādes vadītājs veic mentora/prakses/meistarklases vadītāja darbu | 1 |
|  | Paaugstina savu profesionālo kapacitāti: |  |
|  | regulāri pilnveido savu profesionālo kvalifikāciju un kompetenci, pārsniedzot MK noteikumos noteikto stundu skaitu programmu apguvei | 1 |
|  | iepazīst un ievieš citu izglītības iestāžu labo praksi  | 2 |
|  | **Izglītības iestādes vadītāja personīgais ieguldījums izglītības attīstībā** |  |
|  | Iesaistās un sniedz priekšlikumus izglītības politikas veidošanā: |  |
|  | piedalās valsts mēroga darba grupās un/vai konsultatīvajās komisijās  | 2 |
|  | sniedz priekšlikumus ārējo normatīvo aktu izstrādē  | 2 |
|  | Rosina un ievieš inovācijas izglītības kvalitātes paaugstināšanai  | 4 |
|  | Nodrošina izglītības kvalitātes iekšējās vērtēšanas sistēmu  |  |
|  | līdz 3 sistēmas komponentēm | 1 |
|  | 4 un vairāk sistēmas komponentes | 2 |

1. **Izglītības iestādes vadītāja zemākās mēneša darba algas likmes palielinājums procentos**

|  |  |  |  |  |
| --- | --- | --- | --- | --- |
| Darba kvalitātes izvērtēšanā iegūto punktu skaits | 10 līdz 15 punkti | 16 līdz 20 punkti | 21 līdz 25 punkti  | 25 un vairāk |
| Zemākās mēneša darba algas likmes palielinājuma apmērs (procentos)  | 10 | 15 | 20 | 25 |

Domes priekšsēdētājs A.Rāviņš